Martin Larsen

Martin Enevald Larsen (født 27. desember 1840 i Klepp, død 11. september 1931) var en norsk entreprenør som i 1872 etablerte sagbruk i Sandnes som ble opphavet til Gabriel Block-Watnes landsomfattende boligbyggerbedrift Block Watne AS.

Larsen startet først med kolonialhandel, før han senere gikk over til trelast. Etter å ha kjøpt et større tomteareal på Neset drev han både høvleri og trelasthandel. I 1890 gikk Larsens svigersønn G. Watne inn i forretningen, som da fikk navnet Martin Larsen & Watne. Martin Larsen gikk ut av firmaet i 1904.

Martin Larsen satt også i Sandnes bystyre og formannskap, og var direktør i Sandnes Sparebank.

 Referanser 
«90 år». Stavanger Aftenblad, 23. desember 1930.

Kategori:Norske entreprenører
Kategori:Personer fra Sandnes kommune
Kategori:Norske gründere
Kategori:Lokalpolitikere i Sandnes